1. pielikums

Aģentūras 06.04.2023. rīkojumam Nr. 1.1-1/114

**Aktīvā nodarbinātības pasākuma „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs”** **īstenotāju izvēles kārtība**

**I. Vispārīgie noteikumi**

1. Aktīvā nodarbinātības pasākuma „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” (turpmāk – Pasākums) īstenotāju izvēles kārtība (turpmāk – kārtība) nosaka, kā Nodarbinātības valsts aģentūras (turpmāk – Aģentūra) īstenotāju izvēles komisija (turpmāk – Komisija) izvērtē Pasākuma īstenotāju (turpmāk – pretendentu) iesniegtos pieteikumus Pasākuma īstenošanai (turpmāk – pieteikums), atbilstoši Ministru kabineta 2011. gada 25. janvāra noteikumos  
   Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – Noteikumi) noteiktajam.
2. Pasākumu finansē no nodarbinātības speciālā budžeta līdzekļiem.

**II. Prasības piedāvājuma noformējumam un iesniegšanai**

1. Pretendents uzņemas atbildību par pieteikuma saņemšanu Aģentūras noteiktajā iesniegšanas termiņā, saskaņā ar šajā kārtībā izvirzītajām prasībām. Pieteikumus, kuri Aģentūrā saņemti pēc paziņojumā norādītā iesniegšanas termiņa beigām, Komisija nevērtē.
2. Pretendenta pieteikums ir Aģentūras īpašums un netiek atdoti atpakaļ pretendentiem.
3. Iesniegtajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.
4. Pieteikumam jābūt valsts valodā.
5. Pretendenta pieteikumu un tā pielikumus paraksta pretendentu pārstāvēt tiesīga vai pretendenta pilnvarota persona. Personas, kuras paraksta pieteikumu, pārstāvības tiesībām jābūt nostiprinātām atbilstoši normatīvajos aktos noteiktajam regulējumam. Ja pieteikumā iekļauto dokumentāciju paraksta pilnvarota persona, piedāvājumam pievieno pretendenta paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
6. Līdz pieteikumu iesniegšanas perioda noslēgšanās dienai, pretendents ir tiesīgs precizēt iesniegto pieteikumu vai tā pielikumus un iesniegt iztrūkstošos dokumentus. Precizētajam pieteikumam vai tā pielikumiem jābūt atbilstoši noformētiem un parakstītiem, un tie tiek pievienoti pirmreizējam pieteikumam ar piezīmi “Precizēts”.
7. Pretendents ir tiesīgs atsaukt iesniegto pieteikumu rakstveidā (atbilstoši Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība” norādītajam), par to paziņojot Aģentūrai. Pieteikuma atsaukšana nav grozāma un Komisija pieteikumu nevērtē.
8. Nepieciešamo informāciju pretendentu atlasei Aģentūra iegūst un pretendentu sniegto ziņu patiesumu pārbauda, izmantojot publiski pieejamās datubāzes, citu institūciju datubāzes, kā arī pieprasot informāciju no kompetentajām valsts institūcijām. Ja aģentūras rīcībā esošā informācija neatbilst faktiskajai situācijai, attiecīgais pretendents ir tiesīgs iesniegt izziņu vai citu dokumentu, precizējot informāciju.

**III. Pretendenta atlases dokumenti un kritēriji pretendenta vērtēšanai**

1. Lai novērtētu pretendenta atbilstību Pasākuma īstenošanas nosacījumiem, pretendentam jāiesniedz šādi dokumenti:
   1. pieteikums;
   2. pieteikuma pielikums “Pretendenta piedāvāto darba vietu saraksts”;
   3. pieteikuma pielikums “Pretendenta piedāvātās darba vietas darba pienākumu apraksts”;
2. Komisija pārliecinās, ka pretendents atbilst šādām prasībām:
   1. atbilstoši Starptautisko un Latvijas Republikas nacionālo sankciju likuma (turpmāk – Sankciju likums) 11.2 pantā noteiktajam, pretendentam, tā valdes vai padomes locekļiem, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt pretendentu darbībās nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Papildus Komisija pārliecinās, vai pretendents nav 2022. gada 8. aprīļa Padomes regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk – Regula (ES) 2022/576), 5.l panta pirmajā punktā minētā juridiskā persona, vienība vai struktūra, kas veic uzņēmējdarbību Krievijā un kam vairāk nekā 50 % īpašuma daļu ir valsts īpašumā vai publiskā kontrolē;
   2. saskaņā ar Noteikumu 15.1. apakšpunkta prasībām – pretendents ir reģistrēts saskaņā ar attiecīgo saimniecisko darbību regulējošo normatīvo aktu prasībām;
   3. saskaņā ar Noteikumu 15.2. apakšpunkta prasībām – pretendentam ir licence, akreditācijas lapa, sertifikāts attiecīgo pakalpojumu sniegšanai, ja to nepieciešamību nosaka normatīvie akti;
   4. saskaņā ar Noteikumu 15.4. apakšpunkta prasībām – pretendents pēdējā gada laikā nav būtiski pārkāpis Aģentūras pasākumu īstenošanas nosacījumus;
   5. uz lēmuma pieņemšanas dienu, saskaņā ar Noteikumu 15.5. apakšpunkta prasībām – uz pretendentu neattiecas neviens no Publisko iepirkumu likuma (turpmāk – PIL) 42. panta otrās daļas 4., 6. un 14. punktā minētajiem izslēgšanas noteikumiem:
      1. ir pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts;
      2. pretendents ar kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams, ir atzīts par vainīgu un sodīts par pārkāpumu, kurš izpaužas kā:
         1. vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī;
         2. personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu.
   6. uz lēmuma pieņemšanas dienu, saskaņā ar Noteikumu 15.5. apakšpunkta prasībām – pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*.
   7. atbilstoši Noteikumu 17. punkta prasībām – Pasākumam pretendents piedāvā darba vietas, kas atbilst Ministru kabineta 2002. gada 8. janvāra noteikumu Nr. 10 “Noteikumi par darbiem, kuros atļauts nodarbināt bērnus vecumā no 13 gadiem” (ja darba vietā plānots nodarbināt bērnus) un Ministru kabineta 2002. gada 28. maija noteikumu  
      Nr. 206 “Noteikumi par darbiem, kuros aizliegts nodarbināt pusaudžus, un izņēmumi, kad nodarbināšana šajos darbos ir atļauta saistībā ar pusaudža profesionālo apmācību” (ja darba vietā plānots nodarbināt pusaudžus) nosacījumiem;
   8. atbilstoši Darba likumam un Noteikumu 17. punkta prasībām – pretendents pieteiktajai darba vietai mēneša darba algu normāla darba laika ietvaros noteicis ne mazāk kā valstī noteiktās minimālās mēneša darba algas apmērā vai ne mazāk kā minimālo stundas tarifa likmi.
   9. atbilstoši Noteikumu 108. punkta prasībām – pretendents var nodrošināt Pasākuma ietvaros darba vadītāju, kurš palīdz skolēnam apgūt darbam nepieciešamās pamatprasmes un iemaņas, veic darba laika uzskaiti, kontrolē izglītojamā darbu un nodrošina izglītojamā uzraudzību darba laikā. Viens darba vadītājs var vadīt darbu ne vairāk kā 10 Pasākumā iesaistītajiem skolēniem vai ne vairāk kā pieciem skolēniem, ja darbs tiek vadīts vismaz vienam skolēns ar invaliditāti.

**IV Piedāvājumu vērtēšana**

1. Pretendenta pieteikuma izskatīšana Komisijā tiek uzsākta 10 darba dienu laikā pēc pieteikumu iesniegšanas perioda noslēgšanās dienas. Komisija pārbauda, vai pretendents ir iesniedzis visus šīs kārtības 11. punktā noteiktos dokumentus un tie parakstīti atbilstoši kārtības   
   7. punktam. Ja Komisija konstatē, ka pieteikums nav noformēts atbilstoši dokumentu noformēšanas prasībām, Komisija rakstveidā par to informē pretendentu un piecu darba dienu laikā no informācijas pieprasīšanas brīža pieprasa, lai pretendents pieteikumu noformē atbilstoši Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība” noteiktajām prasībām, nodrošinot vienlīdzīgu attieksmi pret visiem pretendentiem. Ja vēstulē noteiktajā termiņā pretendents neiesniedz pieteikumu, kurš noformēts atbilstoši dokumentu noformēšanas prasībām, pretendenta pieteikums no dalības tālākā vērtēšanā tiek izslēgts.
2. Komisija atbilstoši Sankciju likuma 11.2 pantā noteiktajam, pārbauda, vai uz pretendentu, tā valdes vai padomes locekli, patiesā labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, neattiecas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Pārbaudei izmanto LURSOFT sankciju sarakstu (<https://sankcijas.lursoft.lv/site/index>) un Uzņēmumu reģistrā pārbauda pretendenta (tikai juridiskas personas), tā vienības vai struktūras Regulas (ES) 2022/576 5.l panta pirmajā punktā noteiktajam (juridiskā persona, vienība vai struktūra, kas veic uzņēmējdarbību Krievijā un kam vairāk nekā 50 % īpašuma daļu ir valsts īpašumā vai publiskā kontrolē). Ja konstatē atbilstību Sankciju likuma 11.2 pantā un Regulas (ES) 2022/576 5.l panta pirmajā punktā noteiktajam, Komisija izslēdz pretendenta pieteikumu no tālākas vērtēšanas.
3. Komisija vērtē pretendentu pieteikumu un tā pielikumu atbilstību šādām Noteikumu prasībām:
   1. Noteikumu 15.1. apakšpunkta prasību pārbaudei izmanto Valsts ieņēmuma dienesta (turpmāk – VID) publiskojamo datu bāzi <https://www6.vid.gov.lv/>, vai VID Saimnieciskās darbības veicēju reģistru <https://www6.vid.gov.lv/SDV>, vai VID nodokļu maksātāju reģistru <https://www6.vid.gov.lv/STRV>. Ja Komisija konstatē, ka pretendents nav reģistrēts saskaņā ar attiecīgo saimniecisko darbību regulējošo normatīvo aktu prasībām Komisija izslēdz pretendenta pieteikumu no tālākas vērtēšanas.
   2. Noteikumu 15.2. apakšpunkta prasības pārbaudē izmanto pretendenta pieteikumā sniegto apliecinājumu un papildus iesniegto informāciju (ja attiecināms);
   3. Noteikumu 15.4. apakšpunkta prasību pārbaudei izmanto Aģentūras aktīvo nodarbinātības pasākumu un pasākumu sadarbības partneru līgumsaistību pārkāpumu reģistru. Ja pretendents ir iekļauts pārkāpumu reģistrā un kopš pārkāpuma nav pagājis viens gads, Komisija izslēdz pretendenta pieteikumu no tālākas vērtēšanas;
   4. uz lēmuma pieņemšanas dienu, Noteikumu 15.5. apakšpunkta prasību pārbauda Elektroniskā iepirkumu sistēmas e-izziņu apakšsistēmā. Komisija pārliecinās, vai uz pretendentu neattiecas, kāds no PIL 42. panta otrās daļas 4., 6. un 14. punktā minētajiem izslēgšanas noteikumiem. Komisija neizslēdz pretendenta pieteikumu no tālākas vērtēšanas ja no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums, līdz pieteikuma iesniegšanas dienai ir pagājuši trīs gadi (PIL 42. panta ceturtās daļas  
      2. punkts). Ja konstatē, ka pretendentam ir nodokļu parāds, tajā skaitā valsts sociālās apdrošināšanas obligāto iemaksu parāds, kas kopsummā pārsniedz 150 *euro*, Komisija rakstveidā par to informē pretendentu un piecu darba dienu laikā no informācijas pieprasīšanas lūdz iesniegt:
      1. izdruku no VID EDS, vai VID izziņu par to, ka pretendentam lēmuma pieņemšanas dienā nebija attiecīgo nodokļu parāds, tajā skaitā valsts sociālās apdrošināšanas obligāto iemaksu parāds;
      2. pirms lēmuma pieņemšanas dienas VID izdota lēmuma kopiju par nodokļu samaksas termiņa pagarināšanu vai atlikšanu, vai citus objektīvus pierādījumus par nodokļu parāda neesamību[[1]](#footnote-2);
      3. pašvaldības izdotu izziņu vai citus objektīvus pierādījumus par to, ka attiecīgajai personai nav nekustamā īpašuma nodokļa parāds;

Ja vēstulē noteiktajā termiņā apliecinājums par nodokļu parāda neesamību netiek iesniegts, pretendenta pieteikums no dalības tālākā vērtēšanā tiek izslēgts.

* 1. Noteikumu 17. punkta prasības pārbaudē izmanto informāciju, kas pieejama pretendenta sagatavotajā pielikumā pie pieteikuma “Pretendenta piedāvāto darba vietu saraksts”. Pārbauda norādītās profesijas atbilstību Ministru kabineta 2002. gada   
     8. janvāra noteikumos Nr. 10 “Noteikumi par darbiem, kuros atļauts nodarbināt bērnus vecumā no 13 gadiem” un Ministru kabineta 2002. gada 28. maija noteikumu Nr. 206 “Noteikumi par darbiem, kuros aizliegts nodarbināt pusaudžus, un izņēmumi, kad nodarbināšana šajos darbos ir atļauta saistībā ar pusaudža profesionālo apmācību” noteiktajām prasībām (atbilstoši, vai Pasākumā tiek iesaistīts bērns vai pusaudzis), kā arī pārbauda, vai darba alga skolēnam nav noteikta ne mazāk kā valstī noteiktās minimālās mēneša darba algas apmērā, vai ne mazāk kā minimālā stundas tarifa likme.
  2. Noteikumu 108. punkta prasības pārbaudē izmanto informāciju, kas pieejama pretendenta sagatavotajā pielikumā pie pieteikuma “Pretendenta piedāvāto darba vietu saraksts”. Pārbauda norādīto informāciju par skolēnu darba vietu skaitu un pārbauda norādīto darba vadītāju skaitu.

1. Pēc visu kritēriju pārbaudes Komisija pārliecinās, vai pretendenta pieteikuma saturs ir sniedzis visu izvērtēšanai nepieciešamo informāciju, vai tas ir bijis atbilstoši noformēts. Ja Komisija konstatē, ka pieteikumā ietvertā vai pretendenta iesniegtā informācija vai dokuments ir neskaidrs vai nepilnīgs, Komisija rakstveidā par to informē pretendentu un piecu darba dienu laikā no informācijas pieprasīšanas brīža pieprasa, lai pretendents izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Ja vēstulē noteiktajā termiņā pretendents neiesniedz pieprasīto informāciju, pretendenta pieteikums no dalības tālākā vērtēšanā tiek izslēgts.

**V. Lēmuma pieņemšana**

1. Komisija pieņem lēmumu atbilstoši Pasākumam piešķirtajam rezultatīvajam rādītājam un finansējumam katrai reģiona Komisijai. Ja Pasākumam noteiktais rezultatīvais rādītājs un finansējums ir pietiekams visu pretendentu pieteikto darba vietu izveidei, Komisija pieņem lēmumu par iespējamu līguma slēgšanu ar pretendentiem, kuriem nav pieprasīta papildu informācija vai dokumenti.
2. Pretendentu, kuriem lūdz iesniegt papildu informāciju vai dokumentus (kārtības 13. punktā, 15.4. apakšpunktā un 16. punktā minētajos gadījumos), pieteikumus izskata atsevišķā Komisijas sēdē pēc papildu informācijas iesniegšanas termiņa beigām vai ātrāk, ja visa papildus pieprasītā informācija vai dokumenti ir iesniegti.
3. Komisija izslēdz pretendenta pieteikumu no dalības vērtēšanā gadījumā, ja pretendents nav iesniedzis papildus pieprasīto informāciju vai dokumentus, vai pretendents:
   1. atbilst Sankciju likuma 11.2 panta un Regulas (ES) 2022/576 5.l panta pirmajā punktā noteiktajiem nosacījumiem;
   2. neatbilst Noteikumu 15.1. apakšpunkta prasībām – pretendents VID nav reģistrēts saskaņā ar attiecīgo saimniecisko darbību regulējošo normatīvo aktu;
   3. neatbilst Noteikumu 15.2. apakšpunkta prasībām – ja pretendents nav apliecinājis, ka pretendentam ir licence, akreditācijas lapa, sertifikāts attiecīgo pakalpojumu sniegšanai, ja to nepieciešamība noteikta normatīvajos aktos;
   4. neatbilst Noteikumu 15.4. apakšpunkta prasībām – pretendents pēdējā gada laikā ir būtiski pārkāpis Aģentūras pasākumu īstenošanas nosacījumus;
   5. neatbilst Noteikumu 15.5. apakšpunkta prasībām – uz pretendentu attiecas kāds no PIL 42.panta otrās daļas 4., 6. un 14. punktā minētajiem izslēgšanas noteikumiem, vai pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*.
4. Komisija pieņem lēmumu par tādu pretendentu pieteikumu atbalstīšanu, kuri nav izslēgti no dalības vērtēšanā un atbilst kārtības 12. punkta prasībām.
5. Ja Pasākumam piešķirtais rezultatīvais rādītājs un finansējums nav pietiekams visu atbilstošo pretendentu pieteikto darba vietu atbalstīšanai, Komisija secīgi piemēro šādus papildu kritērijus:
   1. priekšroku dod pretendentam, kurš piedāvā lielāku līdzfinansējumu skolēna darba algai papildu Noteikumos noteiktajam minimumam. Līdzfinansējumu ņem vērā, ja darba devēja daļa skolēna algai (bruto darba alga) pārsniedz pusi no minimālās darba algas (proporcionālu aprēķinu veic nepilnam darba laikam un stundu tarifa likmei);
   2. ja, izvērtējot pretendentu pieteikumus, vairāku pretendentu piedāvātais līdzfinansējums ir vienāds, priekšroku dod pretendentam, kurš paredzējis izveidot darba vietu profesijā, kas augstāka par Profesiju klasifikatora devīto pamatgrupu;
   3. ja, izvērtējot pretendentu pieteikumus, rezultatīvais rādītājs neļauj apstiprināt visas darba vietas, kas nav Profesiju klasifikatora devītajā pamatgrupā, vai kurām ir vienāds punktu skaits un tās ir Profesiju klasifikatora devītajā pamatgrupā, tad Komisija atbalsta pretendentu piedāvātās darba vietas pieteikumu reģistrēšanas secībā.
6. Komisija pieņem lēmumu:
   1. **izslēgt** pretendenta pieteikumu no dalības vērtēšanā, ja pretendents neatbilst kārtības  
      19. punktā atrunātajiem nosacījumiem;
   2. **atbalstīt** pretendenta piedāvātās darba vietas, kuras atbilst Noteikumu, kārtības u.c. normatīvo aktu prasībām, vai ir atbalstāmas saskaņā ar kārtības 20. punkta noteiktajiem papildus kritērijiem;
   3. **neatbalstīt** pretendenta piedāvātās darba vietas, ja:
      1. pretendents neatbilst Noteikumu 17. punkta vai Noteikumu 108. punkta prasībām;
      2. Pasākumā noteiktais rezultatīvais rādītājs vai finansējuma apmērs ir nepietiekams, lai atbalstītu visu atbilstošo pretendentu piedāvāto darba vietu izveidi.

**VI. Lēmuma paziņošana un līguma noslēgšana**

1. Komisija 10 darba dienu laikā pēc lēmuma pieņemšanas dienas atbilstoši Paziņošanas likumā noteiktajai kārtībai informē pretendentu par pieņemto lēmumu.
2. Pretendents Komisijas lēmumu var apstrīdēt Aģentūras direktoram viena mēneša laikā no lēmuma spēkā stāšanās dienas, iesniedzot rakstveida iesniegumu.
3. Aģentūra publicē Aģentūras mājaslapā informāciju par Komisijas lēmumu.
4. Komisijas protokolā un lēmumā norāda, ka līgumu par Pasākuma īstenošanu ar atbalstītajiem pretendentiem slēdz ne vēlāk kā dienu pirms dalību Pasākumā līguma ietvaros paredzēts uzsākt pirmajam skolēnam. Līgums tiks parakstīts Bezdarbnieku uzskaites un reģistrēto vakanču informācijas sistēmas pašapkalpošanās portālā https://cvvp.nva.gov.lv, izmantojot tajā pieejamos personu autentifikācijas līdzekļus saskaņā ar Bezdarbnieku un darba meklētāju atbalsta likuma 9.1 pantu.

1. Skaidrojums par nodokļu parāda neesamības apliecinājumu pieejams Iepirkumu uzraudzības biroja mājaslapā: <https://www.iub.gov.lv/lv/skaidrojums-nodoklu-paradu-neesamibas-apliecinasana> [↑](#footnote-ref-2)